#

# REPUBLIKA HRVATSKA

**BJELOVARSKO-BILOGORSKA ŽUPANIJA**

**STOŽER CIVILNE ZAŠTITE BJELOVARSKO-BILOGORSKE ŽUPANIJE**



KLASA: 300-0120-01/18

URBROJ: 2103/1-04-20-29

Bjelovar, 27. ožujka 2020**.**

 **SREDSTVIMA JAVNOG INFORMIRANJA**

 **svima**

 **PREDMET:** Obavijest Stožera Civilne zaštite Bjelovarsko-bilogorske županije

 -dostavlja se

 Odlukom Stožera Civilne zaštite Republike Hrvatske od 26.ožujka 2020. o postupanju i primjeni karantene i kućne izolacije za vozače teretnih vozila međunarodnog transporta za vrijeme proglašenja epidemije bolesti COVID -19, značajno je liberaliziran dosadašnji režim karantena za vozače teretnih vozila međunarodnog prometa, gdje vozači mogu koristiti kućnu izolaciju u vlastitom domu, poštujući sve propisane mjere samoizolacije te na poziv poslodavca obavljati daljnje prijevozničke aktivnosti bez vremenskog ograničenja boravka u kućnoj izolaciji.

Kako na području Bjelovarsko-bilogorske županije su u organizaciji ovog Stožera organizirane 2 karantene za vozače s osiguranom 24 satnom zaštitarskom službom, jedna u Lovačkoj kući Babinac, koja raspolaže određenim brojem jednokrevetnih soba, te određenim kapacitetom karantene sa sustavom spavanja u kabini vozila, ali uz osigurano korištenje sanitarnog čvora, te dostave obroka, te karantena na sajamskom prostoru Gudovac, isto tipa za sustavom spavanja u kabini vozila, uz osigurano korištenje sanitarnog čvora, te dostave obroka koja će biti otvorena od petka u 12,00 sati do ponedjeljka u 12,00 sati odnosno preko vikenda, kada je bio i nedostatan kapacitet karantene u Babincu, **pozivamo sve vozače međunarodnog transporta s područja Bjelovarsko-bilogorske županije da u cilju sprečavanja širenja bolesti COVID 19, te zaštite svojih obitelji, supruga, djece, roditelja, u što većoj mjeri koriste ove kapacitete karantene, jer je teško osigurati kućnu izolaciju u vlastitom domu. Poštivajući taj vid karantene na izdvojenim lokacijama vozači štite svoje najbliže i otklanjaju mogućnost zaraze ponajprije za svoje obitelji, a onda i širu zajednicu.**

Napominjemo da će se kod vozača striktno nadzirati korištenje mjere kuće izolacije u vlastitom domu, a u slučaju bilo kakvih simptoma bolesti isti se obavezno mora javiti izabranom liječniku obiteljske medicine, koji će u tom slučaju propisati potrebne mjere, koje mogu uključivati i samoizolaciju svih ukućana.

Molimo sve građane naše županije da ovu situaciju shvate krajnje ozbiljno te da striktno poštivajući sve dosad propisane protuepidemijske mjere Stožera Civilne zaštite Republike Hrvatske, učine dodatni napor, kako bi sačuvali svoje zdravlje i zdravlje svojih najmilijih, na čemu im se zahvaljujemo.

 **NAČELNIK STOŽERA**

 **ZAMJENIK ŽUPANA**

 **Neven Alić**